Diari Oficial de la Generalitat Valenciana


Sumari del DOGV 8460, del 09-01-2019 (2019/51)

Informació pública de la desestimació de recursos de reposició interposats en relació amb la gestió urbanística de la nova programació del sector Vega Port.
------------------------------------------------------------------------------------------------------------------------------------------------------------

### Dades del document

Número de DOGV
:   8460

Data del DOGV
:   09-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/51


Data del document
:   20-12-2018

Organisme emissor
:   Ajuntament de Cullera

Tipus de document
:   Anunci

Descriptors 

:   * Cullera
    * pla d'urbanisme
    * administració local

Informació pública de la desestimació de recursos de reposició interposats en relació amb la gestió urbanística de la nova programació del sector Vega Port. [2019/51]  
Per Acord plenari de data 20 de desembre de 2018, en relació al sector de la Vega Port de Cullera, es va aprovar el següent acord, la part dispositiva del qual és com segueix:  
  
Primer. Desestimar els recursos de reposició presentats pels diferents propietaris-interessats, contra l'Acord plenari de data 30 de juliol de 2018, tot això d'acord amb els arguments assenyalats en l'informe transcrit del cap del Servei-TAG d'Urbanisme, que aquest acord plenari recolza i aprova en tots els seus termes.  
  
Segon. Continuar l'expedient administratiu número 524/2018, per a la tramitació d'una nova programació del sector Vega Port, a través del mecanisme de gestió indirecta, atés que l'Agrupació d'Interés Urbanístic de la Vega Port ni cap altre propietari amb capacitat i solvència suficient ha proposat davant aquest ajuntament assumir i utilitzar aquesta fórmula de gestió urbanística en règim de gestió directa pels propietaris tal com autoritzen els articles 114, 118 i 121.4 de la Llei 5/2014, d'ordenació del territori, urbanisme i protecció del paisatge de la Comunitat Valenciana (LOTUP).  
  
Tercer. Continuar la tramitació de l'expedient número 524/2018 fins a la conclusió del termini d'un mes atorgat per a presentar suggeriments a les noves bases de programació d'aquest sector Vega Port, segons allò previst en l'Acord plenari de data 30 de juliol de 2018, el qual conclourà el pròxim dia 11 de gener de 2019.  
  
Quart. Entretant el dit termini anterior es continue i complisca, donar publicitat a aquest acord en el Diari Oficial de la Generalitat Valenciana, en la web municipal de l'Ajuntament i en un diari no oficial de gran difusió, a fi de donar-lo a conéixer i informar dels passos que s'estan realitzant per a obrir la gestió urbanística d'aquest sector de la Vega Port a la gestió indirecta, basada inicialment amb l'alternativa tècnica ja aprovada per aquest ajuntament per a aquest sector.   
  
Cinqué. Una vegada transcorregut el termini d'un mes per a presentar suggeriments a les noves bases de programació del sector Vega Port i en cas de no presentar-se cap iniciativa prèvia per part de cap interessat per a adquirir la condició d'agent urbanitzador, tramitar d'ofici segons allò previst en l'article 120 LOTUP, unes noves bases de programació, en les quals segons el que es preveu en l'article 122 LOTUP, es fixaran uns criteris de puntuació amb possibilitats d'alteració del programa aprovat, tot això una vegada valorats i estudiats els suggeriments que hagen pogut presentar-se en el termini pendent que conclou el pròxim dia 11 de gener de 2019.  
  
Sisé. Delegar, autoritzar i facultar, tan àmpliament com en dret siga necessari, l'alcalde i tinent d'alcalde delegat d'urbanisme, perquè adopten les resolucions que estimen pertinents amb vista a l'efectivitat d'allò acordat per aquest Ple.  
  
L'acord íntegre està a la disposició de qualsevol interessat en l'expedient 524/2018, i poden accedir a aquest en el Departament d'Urbanisme de les oficines municipals situades en la plaça de la Verge, número 5, de Cullera, durant els dies i hores hàbils d'oficines. També es publicarà en la web de l'Ajuntament, www.cullera.es.  
  
Cosa que es fa pública perquè se'n prenga coneixement.  
  
Cullera, 20 de desembre de 2018.- El tinent d'alcalde: Juan V. Armengot Giménez. El secretari general: Javier A. Gieure Le Caressant.